Con Polkinhorn

Con Çarlton Polkinhorn (; ) — kornuollu nəzəri fizik, ilahiyyatçı və anqlikan keşişi.Daily Telegraph, Issue no 51,581 dated Friday 19 March 2021 p. 29 (Obituaries) "The Reverend Canon John Polkinghorne- Theoretical physicist who advanced the understanding of quantum theory before becoming a clergyman". Elm və din arasındakı münasibətləri şərh edən ən görkəmli və aparıcı simalardan biri sayılan Polkinhorn, 1968-ci ildən 1979-cu ilə qədər Kembric Universitetində riyazi fizika professoru vəzifəsində çalışmışdır. O, 1979-cu ildə keşişlik təhsili almaq üçün professorluq kürsüsündən istefa vermiş və 1982-ci ildə anqlikan keşişi rütbəsinə təyin edilmişdir. Polkinhorn 1988-ci ildən 1996-cı ilə qədər Kembricdəki "Queens' College"in prezidenti vəzifəsini icra etmişdir.

Polkinhorn fizika sahəsində beş, elm və dinin qarşılıqlı əlaqəsi mövzusunda isə iyirmi altı kitabın müəllifidir. Onun nəşrləri sırasına "Kvant Dünyası" (1989), "Kvant Fizikası və Teologiya: Gözlənilməz Qohumluq" (2005), "Reallığın Tədqiqi: Elm və Dinin Çulğalaşması" (2007) və "Həqiqət Sualları" (2009) kimi əsərlər daxildir. Tomas Cey Oordun redaktorluğu ilə işıq üzü görən "The Polkinghorne Reader" kitabı müəllifin ən nüfuzlu kitablarından seçilmiş əsas fraqmentləri özündə cəmləşdirir. O, 1997-ci ildə cəngavər rütbəsinə layiq görülmüş, 2002-ci ildə isə həyatın mənəvi ölçüsünün təsdiqinə verdiyi müstəsna töhfələrə görə 1 milyon funt sterlinq dəyərində "Templeton mükafatı" almışdır.

 İstinadlar 

 Xarici keçidlər 
 Website about Polkinghorne

Kateqoriya:16 oktyabrda doğulanlar
Kateqoriya:1930-cu ildə doğulanlar
Kateqoriya:9 martda vəfat edənlər
Kateqoriya:2021-ci ildə vəfat edənlər
Kateqoriya:Əlifba sırasına görə şəxslər
Kateqoriya:Əlifba sırasına görə alimlər
Kateqoriya:Kembric Universitetinin müəllimləri
Kateqoriya:Edinburq Universitetinin müəllimləri
Kateqoriya:Kembric Universitetinin məzunları
Kateqoriya:Triniti Kollecinin məzunları (Kembric)
Kateqoriya:"Britaniya imperiyası" ordeninin cəngavər-komandorları
Kateqoriya:Cəngavər bakalavrları
Kateqoriya:London Kral Cəmiyyətinin üzvləri